Motî:avoyî 3 - Wikipedia

# Motî:avoyî 3

### Èn årtike di Wikipedia.

avoyî 3 [v.c.] (v. m. d' tchårlî)

1. travayî les dbouts d' èn aessi d' tchår, tot-z emantchant les fizêyes°, po k' el rowe soeye a voye, ça vout dire si mete dins les aroymints "standårds" des viyès voyes di tere. Puski les rowes ripoizént so ene fizêye metowe a roye di cir, li pont d' aspoye, ele si fjhént tchessî foû del fizêye; I faleut don croker l' fizêye po ki l' rowe toûne bén sins aveur håsse di schaper; c' est çk' on loméve avoyî l' aessi: li travayî po ki l' rowe soeye a voye (L. Baijot). rl a: sicusse. F. carrosser.

Disfondowes: avoyî, avoyi, avayî.

| avoyaedje 3 [o.n.]

1. no d' fijhaedje et no di çou k' est fwait (accion eyet si rzulta) pol viebe "avoyî 3". Et i dit insi: "Vos m' dinroz ostant po l' avoyaedje di l' aessi. F. carrossage de l'essieu.

2. plaece ki les fizêyes s' emantchèt avou l' blo d' aessi.

Disfondowes: avoyâdje, avoyadje, avoyèdje.

adjinçna d' èn aessi mostrant l' avoyaedje (amontaedje pa L. Mahin).

Omonimeye:

- avoyî (v.c., fé vni)
- avoyî (v.c., diner del voye)
- avoyaedje (o.n., accion di fé vni)
- avoyaedje (o.n., accion d' diner del voye)

Prin del pådje «http://wa.wikipedia.org../../../a/v/o/Mot%C3%AE%7Eavoy%C3%AE_3.html»

##### Views

- Årtike
- Copene
- Modêye d' asteure

##### Cweri